**Līguma projekts**

Daugavpilī, 2020. gada \_\_\_.\_\_\_\_\_\_\_\_\_\_\_\_\_\_

**AS „Daugavpils satiksme”**, reģ.Nr. 41503002269, turpmāk Pasūtītājs, tās valdes loceklis S.Blagoveščenska personā, kurš rīkojas saskaņā ar Statūtiem, turpmāk Pasūtītājs, no vienas puses, un

**SIA “\_\_\_\_\_\_\_\_\_\_\_\_\_\_\_\_\_\_\_\_\_\_\_”**, reģ.Nr. \_\_\_\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk Piegādātājs, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Rokas instrumentu iegāde”, (identifikācijas Nr. ASDS/2020/10) \_\_\_.daļas, rezultātiem, izsakot savu brīvu gribu, bez viltus, spaidiem un maldības, noslēdz šādu līgumu, turpmāk – Līgums:

**1. LĪGUMA PRIEKŠMETS**

1.1. Piegādātājs ar saviem spēkiem un līdzekļiem Pasūtītāja pēc pasūtījuma apņemas piegādāt rokas instrumentus (turpmāk – Prece) saskaņā ar Līguma 1. pielikumā ietverto tehnisko specifikāciju un cenu.

1.2.Pasūtītājs ir tiesīgs Līguma darbības laikā iegādāties no Pārdevēja rokas instrumentus, kas nav norādīti Līguma 1.pielikumā, ar nosacījumu, ka šo preču kopējā cena nepārsniedz 10 % no Līguma 3.1.punktā norādītās Līguma kopējās darījuma summas un katras Preces cena nav lielāka par 10% no vidējās tirgus cenas attiecīgajam Preces veidam.

**2. LĪGUMA DARBĪBAS TERMIŅŠ**

2.1.Līgums stājas spēkā ar tā abpusējas parakstīšanas dienu un ir spēkā līdz \_\_.03.2020. vai Līguma kopējā summa ir sasniegusi Līguma 3.1.punktā minēto kopējo Līguma darījuma summu.

**3. LĪGUMA SUMMA UN NORĒĶINU KĀRTĪBA**

3.1.Līguma kopējā darījuma summa ir EUR \_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_), neieskaitot pievienotās vērtības nodokli (PVN). PVN likme tiks piemērota saskaņā ar spēkā esošo likumu

„Par pievienotās vērtības nodokli”.

3.2.Preces cenā ietvertas visas izmaksas, kas saistītas ar Preces vērtību, personāla algošanu, transportu, nodokļiem un nodevām (izņemot PVN), atļaujām no trešajām personām un citām izmaksām.

3.3.Samaksa par Preci tiek veikta 15 (piecpadsmit) darba dienu laikā pēc Preces piegādes, pieņemšanas līgumā noteiktajā kārtībā un rēķina saņemšanas, pārskaitot attiecīgo summu uz Piegādātāja rēķinā norādīto bankas kontu.

3.4.Pasūtītājs neatbild par maksājuma nokavējumu, kas radies kredītiestāžu iekšējo darījumu

rezultātā, ja maksājumi kredītiestādē iemaksāti savlaicīgi.

**4. PRECES PASŪTĪŠANA, PIEGĀDES UN PIEŅEMŠANAS KĀRTĪBA**

4.1.Preču piegāde notiek pa daļām saskaņā ar Preces pasūtījumu, ko veic Pasūtītāja pilnvarotā persona, kas norādīta Līguma 8.1.1. apakšpunktā (turpmāk – Pasūtītāja pilnvarotā persona), nosūtot Piegādātājam pasūtījumu (turpmāk - Pasūtījums) uz Piegādātājs pilnvarotās personas e-pasta adresi, norādot Preces daudzumu, piegādes vietu un citu nepieciešamo informāciju.

4.2. Piegādātājs piegādā Preci pasūtījumā norādītajā piegādes vietā, kuru noteikusi Pasūtītāja pilnvarotā persona, 3 (trīs) darba dienu laikā no pasūtījuma saņemšanas dienas.

4.3.Pēc Preces piegādes Pasūtītāja pilnvarotā persona 3 (trīs) darba dienu laikā pārbauda piegādātās Preces daudzuma un kvalitātes atbilstību Līguma noteikumiem, Pasūtījumam un pavadzīmē - rēķinā norādītajam. Atbilstības gadījumā Pasūtītājs paraksta Piegādātāja iesniegto pavadzīmi-rēķinu, kas kļūst par šī Līguma neatņemamu sastāvdaļu.

4.4.Ja Preces ir nekvalitatīva vai Līguma 1.pielikumā noteiktajai Preces tehniskajai specifikācijai neatbilstoša, Pasūtītāja pilnvarotā persona neparaksta attiecīgo pavadzīmi - rēķinu par Preces piegādi un 3 (trīs) darba dienu laikā no Preces saņemšanas sagatavo un nosūta pretenziju (reklamācijas aktu) uz Piegādātāja pilnvarotās personas e-pasta adresi, kurā norāda konstatētos Preces trūkumus vai citas neatbilstības Līguma vai normatīvo aktu noteikumiem.

4.5.Līguma 4.4. apakšpunktā noteiktajā gadījumā Piegādātājs par saviem līdzekļiem 10 (desmit) darba dienu laikā novērš pretenzijā norādītos trūkumus un atkārtoti nodrošina Preces piegādi Pasūtītājam. Ja atklātie trūkumi nav novēršami, Pasūtītājs ir tiesīgs pieprasīt Preces apmaiņu.

4.6.Preces piegāde tiek uzskatīta par veiktu, kad Pušu pilnvarotās personas abpusēji parakstījušas Piegādātāja iesniegtās pavadzīmes - rēķinus par Preces piegādi.

**5. PRECES KVALITĀTE**

5.1. Piegādātājs garantē, ka piegādātā Prece atbilst Tehniskajā specifikācijā ietvertajam Preces aprakstam, rūpnīcas – izgatavotājas tehniskajiem noteikumiem un kvalitātes standartiem, ko apliecina ražotāja izsniegts sertifikāts.

5.2.Prece jāpiegādā oriģinālā rūpnīcas - izgatavotājas fasējumā. Iepakojumam jānodrošina Preces saglabāšana pilnīgā kārtībā to transportēšanas un glabāšanas laikā. Precei jābūt marķētai ar rūpnīcas-izgatavotājas zīmi un jābūt norādītai informācijai par Preces tehniskajiem rādītājiem un bīstamību latviešu valodā.

5.3.Piegādātājs nodrošina piegādātajai Precei garantijas laiku 12 (divpadsmit) mēnešus, skaitot no

Pušu abpusēji parakstīta Piegādātāja iesniegtās pavadzīmes - rēķina saņemšanas. Garantija attiecas uz izgatavošanas defektiem, bojājumiem, kas radušies transportējot Preci, kā arī uz to, ka prece saglabās savas īpašības garantijas laikā, bet neattiecas uz preču bojājumiem, kas radušies tās nepareizas lietošanas rezultātā. Garantija tiek pagarināta uz to laiku, kurā Prece nebija lietošanā to bojājumu dēļ, vai uz to laiku, kurā Piegādātājs nodrošināja Preces nomaiņu pret kvalitatīvo un nebojāto Preci.

5.4.Garantija tiek piedāvāta uz katra komplekta komplektējošo daļu atsevišķi.

5.5.Līgumā norādītajā garantijas laikā Piegādātājs bez maksas nodrošina Preces nomaiņu un piegādi uz Pasūtītāja pilnvarotās personas norādīto adresi 10 (desmit) kalendāro dienu laikā.

5.6.Pasūtītāja pilnvarotā persona par konstatētajiem Preces bojājumiem un/vai trūkumiem paziņo

Piegādātājam, nosūtot bojājumu pieteikumu uz Piegādātāja pilnvarotās personas elektronisko e-pasta adresi un paziņojot pa tālruni. Pieteikumā norāda īsu Preces bojājumu aprakstu, atrašanās vietu, pieteicēja vārdu, uzvārdu, ieņemamo amatu un tālruņa numuru.

Bojājuma pieteikšanas laiku fiksē uz Pasūtītāja atbildīgās personas elektroniskās pasta atskaites par piegādāto elektronisko pastu (piegāde uz adresāta serveri) izdrukas un tas var kalpot par

pamatu soda sankciju piemērošanai.

5.7. Piegādātājs nodrošina Preces bojājumu novēršanu vai citas kvalitatīvas Preces piegādi 10 dienu laikā no bojājuma pieteikuma nosūtīšanas dienas Preces ekspluatācijas vietā vai citā vietā, par ko vienojas Pušu pilnvarotie pārstāvji.

**6. PUŠU TIESĪBAS, PIENĀKUMI UN ATBILDĪBA**

6.1.Pasūtītājs apņemas:

6.1.1. apmaksāt Piegādātāja iesniegtos rēķinus saskaņā ar Līguma 3.3. apakšpunktu;

6.1.2. saskaņā ar šajā Līgumā noteikto kārtību pieņemt un izskatīt Piegādātāja iesniegtos dokumentus;

6.1.3. informēt Piegādātāja pārstāvi par darba vides risku, nosūtot informāciju uz Līgumā norādītā

Piegādātāja pilnvarotās personas e-pasta adresi.

6.2. Piegādātājs apņemas:

6.2.1. nodrošināt Preces piegādi un bojājumu novēršanu / Preces nomaiņu Līgumā paredzētajos termiņos, apjomā un kvalitātē;

6.2.2. savlaicīgi iesniegt Pasūtītājam nepieciešamos piegādes dokumentus un rēķinus;

6.2.3. ievērot darba drošības, tehnikas un ugunsdrošības noteikumus Līguma izpildes procesā un atbildēt par šo noteikumu neievērošanas sekām Pasūtītāja teritorijā;

6.2.4. instruēt un apmācīt personas, kas tiks nodarbinātas Pasūtītāja teritorijā Līguma izpildes ietvaros, darba aizsardzības jomā pirms Līguma izpildes uzsākšanas.

6.3.Pušu pienākums ir godprātīgi pildīt ar šo Līgumu uzņemtās saistības.

6.4.Preces piegādes termiņa neizpildīšanas gadījumā Piegādātājs maksā Pasūtītājam līgumsodu 0,5% (viena puse no procenta) apmērā no nepiegādātās preces vērtības par katru nokavēto dienu. Preces piegādes termiņa kavējuma laikā tiek ieskaitīts viss laika periods, kas pārsniedz Līgumā noteikto preces piegādes termiņu, izņemot laiku, kad Pasūtītāja pilnvarotā persona pārbauda preces atbilstību, līdz brīdim, kad Puses ir abpusēji parakstījušas Preces pavadzīmi-rēķinu par Preces piegādi.

6.5.Par Līgumā noteikto Preces bojājumu novēršanas termiņa nokavējumu Piegādātājs maksā Pasūtītājam līgumsodu 0,5 % (viena puse no procenta) apmērā no Preces vērtības.

6.6.Gadījumā, ja Pasūtītājs nesamaksā Piegādātājam Līguma maksājumu paredzētajos termiņos un

Piegādātājs pieprasa no Pasūtītāja maksāt Piegādātājam līgumsodu, Pasūtītājs maksā Piegādātājam līgumsodu 0,5 % (viena puse no procenta) apmērā no kavētā maksājuma summas par katru nokavēto dienu.

6.7.Līguma 6.4., 6.5. un 6.6. punktos noteiktajā gadījumā kopējais kādai no Pusēm piemērojamais

līgumsods par saistību neizpildi noteiktajā termiņā nepārsniedz kopumā 10% (desmit procentus) no Līguma kopējās darījuma summas.

6.8.Pasūtītājam ir tiesības ieturēt līgumsodu no Piegādātājam izmaksājamās summas.

6.9.Līgumsoda samaksa neatbrīvo Puses saistību izpildes un zaudējumu atlīdzināšanas pienākuma.

**7. NEPĀRVARAMA VARA**

7.1.Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja

šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).

7.2.Pusei, kas nokļuvusi nepārvaramas varas apstākļos, bez kavēšanās jāinformē par to otra Puse

rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.

7.3.Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.

**8. CITI LĪGUMA NOTEIKUMI**

8.1.Puses nosaka, ka ar Līguma izpildi saistītos jautājumus risinās Pušu pilnvarotās personas:

8.1.1. no Pasūtītāja puses \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

8.1.2. no Piegādātāja puses \_\_\_\_\_\_\_\_\_\_\_\_\_\_\_\_\_\_, tālr.: \_\_\_\_\_\_\_, mob.tālr.: \_\_\_\_\_\_\_\_\_, e-pasts:

\_\_\_\_\_\_\_\_\_\_\_\_\_\_\_\_\_\_;

8.1.3. Šīm personām ir tiesības attiecīgi pieteikt un pieņemt Pasūtījumus, parakstīt rēķinus un

pavadzīmes, nosūtīt pretenzijas, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.

8.3.Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta izmantojot oficiālus E-pasta adreses.

8.4.Pasūtītājam ir tiesības vienpusēji izbeigt Līguma darbību, 15 (piecpadsmit) dienas iepriekš rakstiski paziņojot par to Piegādātājam. Ja Pasūtītājs izbeidz Līgumu saskaņā ar šī apakšpunkta nosacījumiem, Piegādātājam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu.

8.5.Nevienai no Pusēm nav tiesību nodot savas tiesības un pienākumus trešajai personai bez otras

līgumslēdzējas Puses rakstiskas piekrišanas.

8.6.Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

8.7.Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.

8.8.Līgums ir saistošs Pušu tiesību un saistību pārņēmējiem.

8.9.Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.

8.10. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.11. Šī Līguma saturs, Līguma pielikumi un visa Līguma ietvaros Pušu iegūtā informācija uzskatāma par konfidenciālu, kuru Puses apņemas neizpaust, uzglabāt ar vislielāko rūpību un aizsargāt atbilstoši normatīvo aktu prasībām.

**9. LĪDZĒJU REKVIZĪTI UN PARAKSTI**

**Piegādātājs: Pasūtītājs:**

SIA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ AS “Daugavpils satiksme”

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_ Adrese: 18.novembra 183, Daugavpils, LV-5417

Tālr./fakss: \_\_\_\_\_\_\_\_\_\_\_\_\_\_\_\_\_\_\_\_ Tālr./fakss: 65433632

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_ Reģ.Nr. 41503002269

Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_ Banka Luminor bank

Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Konts: LV86NDEA0000082016481

Valdes loceklis

\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_\_\_\_/S.Blagoveščenskis